**ועידת הפיסגה של רועי**

ועידת הפיסגה של רועי 2022

(ירושלים, 19–23 ביוני 2022)

**ועידת הפיסגה של רועי חוזרת ב-2022 אחרי הפסקה של שנתיים!\***

ועידת הפיסגה של רועי היא הכינוס השנתי שלנו, בן חמשת הימים, שאליו נקבצים ובאים 150 **מנהיגים יהודיים מרחבי העולם עם רקורד מוכח של השפעה**, כדי לחלוק מן הידע שלהם, לשתף פעולה, לקבל השראה, ולהרחיב את תיבת הכלים לשינוי שברשותם. ועידת הפיסגה אינה סתם כנס: היא **השער אל קהילת רועי.** בסיום ועידת הפיסגה, המשתתפים הופכים לחברים ברשת קהילת רועי לאורך כל השנה.

בוועידת הפיסגה, אנו מזמינים מספר קטן של דוברים מרכזיים ומנחים מבחוץ כדי להוביל מושבים נבחרים, אך רוב המתודולוגיות שלנו ממצבות את המשתתפים עצמם הן כדוברים והן כצופים, הן כמציגים והן כיועצים, הן כמבקשי ידע והן כמומחים. אופיה של הוועידה ככזו שמשתתפיה מובילים אותה נועד לייצר **מודל להתנהגות**, שאנו מקווים לראותה מגולמת על-ידי חברי קהילתנו בכינוס ומעבר לו: רועי היא **קהילה של יחסי גומלין**, ואנו מצפים ממחוללי השינוי המצטרפים להיות להוטים גם להיתרם מעמיתיהם ברועי וגם לתרום להם באופן פעיל.

למעט דמי השתתפות סמליים, הוצאות הנסיעה ועלויות התוכנית אינן חלות על המשתתפים.

**איך להגיש בקשת השתתפות בוועידת הפיסגה של רועי 2022**

**את הבקשות להשתתף בוועידת הפיסגה של רועי 2022 ניתן להגיש החל מה-4 בינואר 2021**

**בקשה להשתתף בוועידת הפיסגה של רועי אפשרית רק באמצעות המלצה:** המועמדים חייבים לקבל המלצה מחברים קיימים ברועי או מארגונים שותפים של הקהילה כדי להגיש את הבקשה. אין אפשרות להגיש בקשה למי שאין לו המלצה.

בבוא העת, תפנה קהילת רועי לחבריה ולגורמים הקשורים אליה כדי שימליצו על מועמדים בולטים במיוחד לוועידת הפיסגה של 2022. בינתיים, עיינו נא [בקריטריונים לזכאות ופרופיל המשתתפים](https://www.schusterman.org/jewish-community/signature-initiatives/roi-community/summit/roi-summit-eligibility-criteria) שלנו.

**הערה בעניין מגישי הבקשות לוועידת הפיסגה של 2020:** למועמדים שפנו לוועידת הפיסגה של רועי 2020 הוצעה האפשרות למלא את הבקשה להשתתף בוועידת הפיסגה של 2022 אוטומטית (כלומר, בלי צורך לקבל הפניה חוזרת ב-2022). ההפניות האוטומטיות הללו הסתיימו כאשר הגענו ל-100 בקשות מן המועמדים לשנת 2020. בשלב זה יצטרכו מועמדי 2020 לבקש המלצה מחבר או ארגון שותף של קהילת רועי כדי לקבל גישה לבקשה להשתתף בוועידת הפיסגה של 2022.

**כדי לחוש את חוויית ועידת הפיסגה, כדאי לצפות בסרט קצר מוועידת הפיסגה של רועי בשנת 2019,** [**כאן**](https://www.facebook.com/ROICommunity/videos/2378525749103296/)**.**

*אנו שואפים ליצור בוועידת הפיסגה של רועי סביבה שבה כל אחד ואחת יוכלו להשתתף באופן מלא. אם נחוצות לכם התאמות כלשהן כדי שסביבת ועידת הפיסגה תתמוך ביכולות שלכם, אנא שילחו הודעת דואל לכתובת* [*summit@roicommunity.org*](mailto:summit@roicommunity.org)*.*

\*ועידת הפיסגה של רועי 2022 ומגפת הקורונה: הגם שאנו נרגשים מאוד לפתוח את הרישום לוועידת הפיסגה, מגפת הקורונה הבהירה כי - לא משנה כמה טוב היה התכנון - שום דבר אינו מובטח. אנו מקווים אמנם לכנס ביוני 2022 מחוללי שינוי מרחבי העולם באופן הרצוי לנו, אך אנו מבינים שאולי לא יתאפשר למשתתפים מכל קצוות תבל לנסוע לישראל באותה עת. נמשיך ונעקוב אחר מהלך המגפה ונשנה - או, אם יהיה צורך, נבטל - את התוכנית כדי להבטיח את בריאותם ושלומם של כל משתתפינו, תוך שאנו עושים כמיטב יכולתנו להישאר נאמנים למחוייבות של רועי להיותה רשת כלל-עולמית. כדי לעיין בהוראות הנסיעה ובהגבלות העדכניות ביותר של מדינת ישראל, היכנסו נא [למרכז המידע לקורונה](https://corona.health.gov.il/en/directives/air-travel-covid19-green/?tab=by-air) של משרד הבריאות. בנוגע להנחיות לזכאות לוועידת הפיסגה של רועי מבחינת הקורונה, עיינו נא בדף [הקריטריונים לזכאות](https://www.schusterman.org/jewish-community/signature-initiatives/roi-community/summit/roi-summit-eligibility-criteria) שלנו.

**הקריטריונים לזכאות ופרופיל המשתתפים**

**את חברי רועי, המגיעים מעשרות מדינות ברחבי העולם, מניעים הרקעים המגוונים שלהם, המיומנויות והדחף שלהם להוביל השפעה משמעותית בקהילותיהם ובחברה בכללותה. חלקם מייסדים, חלקם מארגני קבוצות מן השטח; כולם מפעילים מערך ססגוני של כשרונות וניסיון עבר במאמציהם לחולל שינוי.**

*חברי קהילת רועי הינם מחוללי שינוי יהודיים חדורי מטרה המעצבים את הסיפור של הדור שלהם באמצעות חדשנות, אקטיביזם ושיתוף פעולה.*

***אין שני חברי רועי שהם בדיוק זהים, אך ניסחנו את התמצית של מה שאנו מחפשים כשאנו בוחרים חברים לקהילת רועי.***

**ראשית, הפרטים הטכניים.** כדי להגיש בקשת השתתפות בוועידת הפיסגה ולהצטרף לקהילת רועי, עליכם להיות:

* גילאי 25 עד 40 (הבקשה פתוחה למי שיהיו בני 40 ומטה במהלך התאריכים של ועידת הפיסגה של רועי)
* זמינים להשתתף **באופן מלא** במשך **כל** ועידת הפיסגה של רועי: 19–23 ביוני 2022.
* **זכאים להיכנס לישראל** על-פי הוראות הנסיעה והכניסה העדכניים ביותר מבחינת הקורונה בזמן הכנס. *(את הדף הזה נעדכן בקרוב במידע נוסף בנושא. לפי שעה, בידקו נא את זכאותכם* [*כאן*](https://corona.health.gov.il/en/directives/air-travel-covid19-green/?tab=by-air)*.)*
* מוכרים כ**מחוסנים באופן מלא או מחלימים** על-פי הפרוטוקולים המעודכנים ביותר בישראל בזמן ועידת הפיסגה.
* בעלי יכולת בסיסית להבין את הפעילויות המתקיימות **באנגלית** ולהשתתף בהן. *(ואם אנגלית אינה שפתך הראשונה? אין בעיה! רועי היא רשת עולמית, ואף-על-פי שהתוכנית של ועידת הפיסגה היא באנגלית, אנו מקדמים בברכה בקשות לרישום ממי שאינם דוברי אנגלית ילידיים. אם ביכולתך להתבטא בצורה מובנת באנגלית ולהבין מה קורה סביבך, כדאי לך להירשם.)*

**מתוקף השתתפותם בוועידת הפיסגה של רועי, הופכים המשתתפים לחברים בקהילת רועי. מה משמעות החברות בקהילת רועי?**

אנו מקבלים לחיק הקהילה מועמדים מתוך הבנה שהם להוטים להצטרף לרשת פעילה ותומכת.

אנו מצפים מחברי רועי להיות תגובתיים; להתייצב כאשר צצות הזדמנויות להיתרם או לתרום; להיות מחוללי שינוי פעילים; להפגין הלך רוח של שיתוף פעולה; ולהוות דוגמה של שיח מכבד הן בתוך הקהילה והן מחוצה לה.

אנו מעודדים את חברי רועי להביא את עצמם אל הרשת במלואם, כולל נקודות המבט, הניסיון והחוויות הייחודיים להם.

לא כל חברי רועי מחזיקים באותם הדעות (לפעמים הם אפילו מחזיקים בדעות מנוגדות). כך אנו רוצים שיהיה. על-ידי ליקוט קבוצה של מחוללי שינוי בעלי רקעים ודעות שונים, אנחנו שואפים לתת לחברים את המרחב להתמודד עם רעיונות חדשים מתוך כבוד, לנווט בתוך מורכבויות, לחקור שותפויות חדשות ולשקול דרכים חדשות של התייחסות לאתגרים המצריכים הסתגלות, כיחידים וכקבוצה.

כחלק ממפעלי קרן משפחת שוסטרמן, שואפת קהילת רועי לקיים ולקדם את [המשימה והערכים](https://www.schusterman.org/who-we-are/our-mission-and-values) של שוסטרמן. אנו מצפים כי, כבני-אדם בעלי השקפות וחוויות-עבר, מסעותיהם של חברי רועי לעבר השינוי ייראו שונים במידת-מה זה מזה. עם זאת אנו מצפים, שבאופן כללי, ינחו את חברינו אותם כוכבי צפון שמנחים אותנו.

*עד כאן הכול טוב? המשיכו לקרוא כדי ללמוד על המאפיינים שחשובים לנו אצל מועמדים לקהילת רועי.*

**רוח והלך מחשבה קהילתיים.** *אתם:*

* מפגינים מעורבות ופעילות קהילתית בעקביות. אתם נוטלים חלק פעיל בחיי הקהילה ותומכים בחברים אחרים בקהילה.
* ממנפים הזדמנויות לפתח רשת כדי ליצור קשרים הן ברמה האישית והן ברמה המקצועית.
* להוטים להציע הזדמנויות ייחודיות למשוך למעורבות חברי קהילה נוספים.
* יכולים להביא ערך מוסף ייחודי לחבריכם לקהילת רועי.

**מסלול והשפעה מקצועיים מרשימים.** *אתם:*

* הוכחתם צמיחה מקצועית מובהקת, ו/או פוטנציאל לצמיחה.
* בעלי ניסיון בקידום מטרות, פרויקטים או ארגונים בתחומי ההשפעה שלכם.
* נמצאים בעמדה מקצועית שממנה תוכלו לייצר - וכבר ייצרתם - השפעה חברתית חיובית של ממש.
* מוכּרים כשחקנים בעלי השפעה בתחומכם; אם אתם שחקנים חדשים יותר, אתם מוכרים כמי שיש להם פוטנציאל משמעותי.

**נדיבות, נועם-הליכות ויכולת בחינה עצמית.** *אתם:*

* ענווים, אדיבים וטובי-לב.
* נדיבים, נכונים לתרום מזמנכם, ממומחיותכם ומקשריכם.
* בעלי מחשבה פתוחה ומכילים.
* עושים חשבון נפש, אותנטיים וסקרנים.

**מסע מוכוון-מטרה.** *אתם:*

* מה שמניע את עבודתכם והשפעתכם הם הערכים שלכם. מה שדוחף אתכם הוא תחושת מטרה/שליחות.
* נוקטים יוזמה, ומעוררים במי שסביבכם רצון לפעול.
* מסורים ומחוייבים למטרתכם.

**עניין אמיתי בישראל או בחיים היהודיים וקשר אמיתי אליהם.** *אתם:*

* נכונים לחקור את הזהות היהודית/ישראלית.
* סקרנים לגבי ביטויים מגוונים של החיים והקהילה היהודיים/ישראליים.
* פתוחים למעורבות בחיים ובקהילה היהודיים/ישראליים.
* יוצרים, או פתוחים ליצור השפעה התומכת בקדימויות של שוסטרמן [בישראל](https://www.schusterman.org/local-initiatives/israel), [בקהילה היהודית בארה"ב](https://www.schusterman.org/jewish-community/signature-initiatives/roi-community/summit/roi-summit-eligibility-criteria), ובקרב יהדות העולם.

**לא המליצו עליי להרשמה לוועידת הפיסגה של רועי. אפשר להירשם בכל זאת?**

בקשות להירשם לוועידת הפיסגה של רועי זמינות רק למי שקהילת רועי קיבלה עליהם המלצה מחברי רועי או מארגונים שותפים.

**כבר השתתפתי בועידת פיסגה או בכינוס אזורי של רועי. האם אוכל לבקש להשתתף בוועידת הפיסגה של רועי ב-2022?**

אם כבר השתתפתם בוועידת פיסגה או כינוס אזורי של רועי, הרי שתהליך הגשת הבקשה לוועידת הפיסגה לא נועד לכם.

**האם בוגרי מסעות "ריאליטי" זכאים להגיש בקשת השתתפות?**

כן! השתתפות בתוכניות חוויה מרוכזת אחרות של שוסטרמן אינה פוסלת אתכם מלהגיש בקשה להשתתף בוועידת הפיסגה של רועי 2022.